ซูเปอร์วูแมน
แบรนด์แอมบาสซาเดอร์คนเก่งของ เมืองไทยประกันชีวิต พิตราภรณ์ บุณยรัตพันธุ์ รองกรรมการผู้จัดการ เมืองไทยประกันชีวิต ทำงานแทบจะไม่มีวันหยุด กว่าครอบครัวจะได้อยู่กันพร้อมหน้าพร้อมตา ต้องรอให้คิวของคุณแม่ว่างตรงกับคิวของคุณพ่อและคุณลูก
4 เม.ย. 2556

แบรนด์แอมบาสซาเดอร์คนเก่งของ เมืองไทยประกันชีวิต พิตราภรณ์ บุณยรัตพันธุ์ รองกรรมการผู้จัดการ เมืองไทยประกันชีวิต ทำงานแทบจะไม่มีวันหยุด กว่าครอบครัวจะได้อยู่กันพร้อมหน้าพร้อมตา ต้องรอให้คิวของคุณแม่ว่างตรงกับคิวของคุณพ่อและคุณลูก 
แต่วันหยุดยาวในสุดสัปดาห์นี้ พี่ตุ๊กและครอบครัวจะไปพักผ่อนที่ ปราณบุรี แต่ไปเที่ยวครั้งนี้ มีรีเควสต์เมนูจากคุณลูกสาวที่จดมายาวเหยียดขอให้คุณแม่เข้าครัวทำกับข้าวให้หม่ำ 
เมนูที่ว่าคือ “ปลาสำลีแดดเดียวยำมะม่วง ยำผักบุ้งกรอบ เป็ดพะโล้ผัดกะเพรา ก๋วยเตี๋ยวบก ขนมปังอบหน้าซีฟู้ด ถ้าได้ปลากะพง ก็ต้องทำข้าวต้มปลา” 
อันนี้นับเป็นเมนูที่ให้แม่ทำ ไม่นับที่จะซื้ออีก เช่น แกงป่าไก่ กุ้งอบวุ้นเส้น!
คุณพิตราภรณ์อ่านแล้ว หัวเราะคิกๆ ว่าคุณลูกห้ามแม่ออกจากครัว ให้อยู่ได้แค่ครัวกับตลาดหรือเปล่า
ยังมีรีเควสต์จากคุณสามี ที่อยากชวนดูหนังที่หัวหิน เพราะอยู่ กทม. ไม่มีเวลา แต่ซูเปอร์มัม และ ซูเปอร์ไวฟ์ ซะอย่าง รับประกันทำได้หมด 
Can do, can do! นะคะคุณพี่